**ΠΡΟΔΙΑΓΡΑΦΕΣ ΜΕΤΑΠΤΥΧΙΑΚΗΣ ΔΙΠΛΩΜΑΤΙΚΗΣ ΕΡΓΑΣΙΑΣ**

|  |  |
| --- | --- |
| **Όριο λέξεων** | ενδεικτικό - 15.000 εξαιρουμένων υποσημειώσεων, βιβλιογραφίας και παραρτημάτων |
| **Σελίδα τίτλου** | Στη σελίδα αυτή πρέπει να φαίνονται οπωσδήποτε* Το Διατμηματικό Μεταπτυχιακό Πρόγραμμα Σπουδών, το Τμήμα και το Πανεπιστήμιο στο οποίο εκπονήθηκε η διπλωματική εργασία
* Πλήρης τίτλος της διπλωματικής εργασίας
* Το όνομα, πατρώνυμο και επίθετο του φοιτητή/τριας που έγραψε τη διπλωματική
* Το ονοματεπώνυμο και η ιδιότητα του επιβλέποντα καθηγητή

Το έτος συγγραφής της διπλωματικής |
| **Δεύτερη σελίδα** | Στη σελίδα αυτή ο/η φοιτητής/τρια αναφέρει ρητά ότι η Μεταπτυχαική Διπλωματική Εργασία εκπονήθηκε από τον/την ίδιο/α, ότι αντιπροσωπεύει τις προσωπικές του/της απόψεις και ότι αναφέρει πλήρως όλες τις πηγές στις οποίες ανέτρεξε για την εκπόνηση της διπλωματικής εργασίας. Η υπεύθυνη δήλωση πρέπει να είναι υπογεγγραμένη από τον/την φοιτητή/τρια. Οι φοιτητές είναι υπεύθυνοι για την τήρηση του υφιστάμενου κώδικα δεοντολογίας του Πανεπιστημίου Θεσσαλίας ως προς την προστασία των πνευματικών δικαιωμάτων τρίτων και το αδίκημα της λογοκλοπής [www.uth.gr/ethics](http://www.uth.gr/ethics) |
| **Σύντομη περίληψη** | 150 λέξεις στην αρχή του κειμένου τόσο στα ελληνικά όσο και στα αγγλικά - μέγεθος γραμματοσειράς Times New Roman Greek 11 |
| **Λέξεις κλειδιά** | μέχρι 7 στο τέλος της περίληψης |
| **Πίνακας Περιεχομένων**, **Κατάλογος Πινάκων, Γραφημάτων, Σχημάτων, Χαρτών και Αρκτικόλεξων και Ευχαριστίες** | μπαίνουν, με τη σειρά που αναφέρονται, μετά την περίληψη στην αρχή του κειμένου |
| **Παρουσίαση τεύχους** | χαρτί Α4 από τη μια πλευρά της σελίδας |
| **Απόσταση γραμμών** | 1,5 διάστημα - εκτός παραπομπών, υποσημειώσεων και πινάκων: μονό διάστημα |
| **Περιθώρια** | 3,5 εκατοστά αριστερά - 2,5 εκατοστά τα υπόλοιπα |
| **Διάταξη κειμένου** | πλήρης στοίχιση  |
| **Γραμματοσειρά και μέγεθος** | Times New Roman Greek 12 - εκτός περίληψης, υποσημειώσεων, τίτλου, πινάκων, γραφημάτων & σχημάτων: Times New Roman Greek 11 |
| **Δέσιμο, Εξώφυλλο και Οπισθόφυλλο** | Η διπλωματική εργασία υποβάλλεται σε 5 αντίγραφα (ένα για κάθε μέλος της τριμελούς επιτροπής εξέτασης, 1 για τη βιβλιοθήκη του ΠΜΣ και 1 για την κεντρική βιβλιοθήκη) και βιβλιοδετημένη και 5 cd |
| **Τίτλος σελίδας (Header)** | στο πάνω μέρος της σελίδας αριστερά: όνομα συγγραφέα και δεξιά: συντόμευση τίτλου κεφαλαίου, στο κάτω μέρος της σελίδας στο κέντρο: αριθμός σελίδας (η αρίθμηση αρχίζει από το 1) - πλάγια γράμματα - μέγεθος γραμματοσειράς Times New Roman Greek 11  |
| **Αρίθμηση κεφαλαίων** (χωρίς περιορισμό, το ιδανικό μεταξύ 5 και 10) και τμημάτων κεφαλαίων (όχι περιορισμός, το ιδανικό μέγιστο 3 τμήματα) και Μορφή γραμμάτων | Εισαγωγή - 1, 2, … (κεφαλαία μαύρο) & 1.1, 1.2… (κεφαλαία υπογράμμιση) & 1.1.1, 1.1.2…(κεφαλαία πλάγια), 1.1.1.1, 1.1.1.2… (κεφαλαία) - τα συμπεράσματα έχουν αρίθμηση κεφαλαίου - παραρτήματα: 1,2,…και εξής - οι λέξεις που τονίζονται στο κείμενο μπαίνουν με πλάγια γράμματα |
| **Χάρτες, σχέδια** | για μεγαλύτερα του Α3 σε ξεχωριστή θήκη στο εσωτερικό του οπισθόφυλλου, για τα άλλα ελεύθερα |
| **Στυλ** | οι τεχνικοί όροι και τα αρκτικόλεξα ορίζονται την πρώτη φορά που αναφέρονται στο κείμενο |
| **Σημεία στίξης** | Εισαγωγικά: χρησιμοποιούνται πρώτα τα μονά με τα διπλά να μπαίνουν στο εσωτερικό διάστημα των μονών εισαγωγικών - Ημερομηνίες: 1 Ιανουαρίου 1999 - Δεν μπαίνουν τελείες σε συντομεύσεις και αρκτικόλεξα, π.χ. ΗΠΑ |
| **Κύρια ονόματα και τοποθεσίες** | τα κύρια ονόματα να αναγράφονται στην πρωτότυπη γλώσσα τους - οι τοποθεσίες να αναγράφονται στα ελληνικά, αλλά όχι εξελληνισμένες (δηλαδή, όχι Ιαμαϊκή αλλά Τζαμάικα, όχι Σίδνεϋ αλλά Σίντνεϊ) |
| **Υποσημειώσεις** | τίθενται στο τέλος κάθε σελίδας με συνεχή αρίθμηση ανά κεφάλαιο στο υποσέλιδο (ως Footnotes) - μέγιστος συνολικός αριθμός 100 λέξεις ανά σελίδα - μέγεθος γραμματοσειράς Times New Roman Greek 11 - μονό διάστημα γραμμών  |
| **Παραρτήματα** | (κείμενα, δείγματα ερωτηματολογίων, στατιστικά στοιχεία, ντοκουμέντα, φωτογραφίες) στο τέλος του κειμένου |
| **Βιβλιογραφία** | μετά τα παραρτήματα - προηγείται η ελληνόγλωσση από την ξενόγλωσση σε κάθε γράμμα - έργα των ίδιων συγγραφέων αναγράφονται με χρονολογική σειρά (πρώτα τα παλαιότερα, αν είναι του ίδιου έτους με α, β, γ κ.λπ.) |
| **Βιβλιογραφική αναφορά: βιβλίο (πρώτη/δεύτερη έκδοση)** | Bianchini, F. και Parkinson, Μ. (επ.) (1993/1994) *Πολιτιστική Πολιτική και Αναζωογόνηση των Πόλεων: Η Εμπειρία της Δυτικής Ευρώπης*, Αθήνα: Eλληνική Eταιρία Tοπικής Aνάπτυξης και Aυτοδιοίκησης. |
| **Βιβλιογραφική αναφορά: άρθρο σε βιβλίο (πρώτη/δεύτερη έκδοση)** | Lefebvre, H. (1972/1977) ‘O χώρος, η παραγωγή του χώρου, η πολιτική οικονομία του χώρου’, στο Γ. Kαυκαλάς και M. Γιαουτζή (επ.) *H Πόλη στο Kεφαλαιοκρατικό Σύστημα*, Aθήνα: Oδυσσέας, 222-49. |
| **Βιβλιογραφική αναφορά: άρθρο σε περιοδικό, εισήγηση σε συνέδριο** | Coase, R. (1960) ‘The problem of social cost’, *Journal of Law & Economics,* **3** (1): 1-44. |
| **Βιβλιογραφική αναφορά: αδημοσίευτα κείμενα (διατριβές, εργασίες, μελέτες, φυλλάδια κ.ά.) - πηγές Internet** | Αραβαντινός, Α. (1975) ‘Γενική Ρυθμιστική Μελέτη Αναπτύξεως Πεντέλης: Συνοπτική Έκθεση’, Αθήνα: Ιερά Μονή Πεντέλης. |
| **Έργα ατόμων ή οργανισμών στο διαδίκτυο** | Library and information Services (1998) *Electronic Library Resources: A Subject Guide to Selected Resources on the Internet* [διαδίκτυο (online)]. Nottingham: The NottinghamTrentUniversity. Διαθέσιμο στο: <URL: http://www.ntu.ac.uk/lis/elr.htm> [πρόσβαση 16 Ιουνίου 1998] |
| **Άρθρα ηλεκτρονικών περιοδικών** | Defoe, D. (1995) *The fortunes and misfortunes of the famous Mall Flanders* [διαδίκτυο (online)]. Champaign, Illinois: Project Guteneberg. Διαθέσιμοστο: <URL: ftp://archive.org/pub/gutenberg/etext95/mollfio.txt> [πρόσβαση 16 Ιουνίου 1998] |
| **Παράθεση πρωτότυπου κειμένου** | σε άμεση χρήση αποσπασμάτων βάζουμε την πρόταση σε μονά εισαγωγικά και την πηγή στο τέλος της παράθεσης - αν τα επί λέξει εισαγωγικά ξεπερνούν τις 3 ή 4 γραμμές κειμένου, μπαίνουν πιο μέσα από αριστερά 1 εκατοστό, με μονό διάστημα και δεν παίρνουν εισαγωγικά. Να αποφεύγεται η υπερβολική χρήση τέτοιων παραθέσεων όπως και κάθε μορφή αντιγραφής (plagiarism) χωρίς αναφορά στην πηγή προέλευσης. Αν υπάρχει αμφιβολία για τη σωστή απόδοση κάποιου Αγγλικού επιστημονικού όρου, παραθέτουμε τον αγγλικό όρο μετά τον ελληνικό μέσα σε παρένθεση με πλάγια γράμματα (*italic*). |
| **Βιβλιογραφικό σύστημα αναφοράς στο κείμενο** | Harvard - δηλαδή συγγραφέας, έτος και αριθμός σελίδας μέσα στη ροή του κειμένου, π.χ.: (Αραβαντινός, 1997: 55-6 Αραβαντινός και Κοσμάκη, 1988 Αραβαντινός κ.ά., 1998). |